bg ru bg ru hbs_cyr ru bg ky bg bg bg bg bg en en bg bg bg bg bg bg bg bg uk bg bg en de bg en de bg en de bg bg bg bg bg de bg de bg de bg de bg de bg de bg ru ru bg bg bg uk bg bg bg uk uk bg ru en ru bg en
Галерия „Капана” събра изключителното изкуство на Георги Баев - plovdivtime.bg
Начало Фотооко Галерия „Капана” събра изключителното изкуство на Георги Баев
"Ние не си даваме Георги Баев на всеки, но Пловдив ни спечели", каза заместник-кметът на Бургас по култура, туризъм и спорт Диана Саватева, която заедно с колегата си - заместник-кмета на Пловдив по култура, археология и туризъм Пламен Панов, откриха впечатляваща изложба на един от най-добрите български художници - бургазлията Георги Баев (1924 - 2007).
„Тази изложба в галерия „Капана“ е може би най-пълното представяне на Баев”, подчерта при откриването директорът на Градската художествена галерия  Красимир Линков. В нея са представени 63 творби – живопис и графика от най-ранните му рисунки от 1957 г. до неговите зрели живописни платна от 80-те години на 20. в.
„Георги Баев заедно с пловдивски и няколко други художници от това поколение имаха доблестта и самочувствието да надхвърлят разрешеното в изкуството от тогавашната власт и с решителни крачки дадоха посоката на българското изкуство, в която то исе развива и днес“, обобщи Линков.
За големия живописец, известен и с непокорния си дух, говори и Георги Динев - директор на Бургаската художествена галерия "Петко Задгорски".  И въпреки че повечето картини са нейните фондове, Динев призна, че като ги вижда подредени по нов начин в прекрасното пространство на „Капана“, придобива различна представа за художника.
„Когато влязох в залата днес, тя сияеше“, подчерта в словото си и заместник-кметът на Бургас Диана Саватева.
Изложбата е стъпка от реализацията на подписаното двустранно споразумение за партньорство в сферата на културата и туризма между Пловдив и Бургас. В хода на изпъленението му в Културен център „Морско казино“ в Бургас в момента гостуват с изложби две пловдивски институции: Градска художестевна галерия-Пловдив с френски гравюри от своя фонд и Регионалният историчеки музей с фотоизложба за Първото българско изложение (1892).
На взаимодействието между Пловдив и Бургас като градове, изповядващи общи ценности, акцентира пловдивският заместник-кмет Пламен Панов. Той посочи, че след това силно начало с гостуващите изложби предстоят още много интересни прояви в двете общини, защото: „Усещането за море и усещането за културно наследство – ще се миксират така, че да се изживяват както от гражданите на двата града, така и от туристити, които ги посещават.“
“Пловдив чете“ си отива в очакване на новото издание през 2023-а
Древните градове и традиции на Палестина показва изложба
Малки ангелчета от Белащица разказаха как Дева Мария е избрана да роди Спасителя
“Пловдив чете“ си отива в очакване на новото издание през 2023-а
Древните градове и традиции на Палестина показва изложба
Малки ангелчета от Белащица разказаха как Дева Мария е избрана да роди Спасителя
Борис Стоилов отвори вълшебна врата към света на приказното (Фотогалерия)
Светлинките на коледната елха огряха фоайето на Драматичния театър
“Камбаната“ на Недялко Славов и Деян Донков огласи Античния театър
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.